41. ΑΠΟΦΑΣΗ ΥΠΟΥΡΓΩΝ ΟΙΚΟΝΟΜΙΚΩΝ ΚΑΙ ΕΜΠΟΡΙΟΥ Αριθ. 109184/4279/88 της 22 Φεβρ./10 Μαρτ. 1989 (ΦΕΚ Β'  181) Αναπροσαρμογή παραβόλου εξόδων κινήσεως κ.λπ. μελών Επιτροπών άρθρ. 9 του Κ.Ν. 2190/20 και αναπροσαρμογή αποζημιώσεως των μελών των εν λόγω Επιτροπών. Έχοντας υπόψη : 1.Τις διατάξεις : α)Του Νόμ. 1558/1985 "Κυβέρνηση και Κυβερνητικά Οργανα". β)Του άρθρ. 9 του Κ.Ν. 2190/20 "περί Ανωνύμων Εταιρειών". γ)Του άρθρ. 5 του Νόμ. 3190/55 "Περί Εταιρειών Περιωρισμένης Ευθύνης". 2)Του Νόμ. 1505/84 "Περί αναδιάρθρωσης μισθολογίου προσωπικού της Δημοσίας Διοίκησης", όπως τροποποιήθηκε με το Νόμ. 1810/88. 2.Την απόφ. Β3-139/16.2.1987 του Πρωθυπουργού και του Υπουργού Εμπορίου "Ανάθεση αρμοδιοτήτων στον Υφυπουργό Εμπορίου". 3.Την αριθ. 99500/2687/1.10.81 απόφασή μας "περί καθορισμού παραβόλου εξόδων κινήσεως κ.λπ. μελών Επιτροπών άρθρ. 9 Κ.Ν. 2190/20 και καθορισμού αποζημιώσεως μελών των εν λόγω Επιτροπών". 4.Την απόφ. αριθ. 1002081/2.1.89 του Πρωθυπουργού και του Υπουργού Οικονομικών "Ανάθεση αρμοδιοτήτων στον Υφυπουργό Οικονομικών, αποφασίζουμε : Τροποποιούμε την αριθ. 99500/2687/1.10.1981 απόφασή μας και καθορίζουμε: 1)Το ποσό που θα κατατίθεται στο Δημόσιο Ταμείο για οδοιπορικά έξοδα και αποζημίωση των μελών της κατά το άρθρ. 9 του Κ.Ν 2190/1920 και το άρθρ. 5 του Νόμ. 3190/1955 Επιτροπής Εκτίμησης των εισφερομένων στις Ανώνυμες ή Περιωρισμένης Ευθύνης Εταιρείες περιουσιακών στοιχείων, σε δρχ. 35.000. 2)Το ανώτατο όριο των συνεδριάσεων κάθε Επιτροπής σε 3 και εκτός των ωρών λειτουργίας των Δημοσίων Υπηρεσιών, με όριο διάρκειας, κάθε μιας συνεδρίασης όχι μεγαλύτερο των 5 ωρών. 3)Την κατά συνεδρίαση αποζημίωση των μετεχόντων στις συνεδριάσεις της παραπάνω Επιτροπής ως εξής : α)Του ιδιώτου - μέλους εκπροσώπου του κατά περίπτωση αρμοδίου Επιμελητηρίου σε δρχ. 3.000 ανεξάρτητα από τον χρόνο πραγματοποίησης της συνεδρίασης και την διάρκειά της, και Σελ. 30,308(β) Τεύχος 1213 - Σελ. 122 β)Των Δημοσίων Υπαλλήλων κατά τα προβλεπόμενα στις διατάξεις της παρ. 2 του άρθρ. 18 του Νόμ. 1505/84 όπως τροποποιήθηκε με το Νόμ. 1810/88. 4)Τα οδοιπορικά έξοδα των μελών κάθε Επιτροπής, σε περίπτωση απομάκρυνσης από την έδρα τους, βαρύνουν τους ενδιαφερόμενους. Με την 2054073/6172/0022/20-22 Σεπτ. 1993, ΦΕΚ Β' 734, απόφ. Υπ. Οικονομ. και Εμπορίου, τροποποιήθηκε η άνω απόφαση και καθορίστηκαν τα εξής : "1.Το ποσό που θα κατατίθεται στο Δημόσιο Ταμείο για οδοιπορικά έξοδα και αποζημίωση των μελών της κατά το άρθρ. 9 του Κώδ. Νόμ. 21090/1920 "Περί Ανωνύμων Εταιρειών" και το άρθρ. 5 του Νόμ. 3190/1955 "Περί Εταιρειών Περιωρισμένης Ευθύνης", Επιτροπής Εκτίμησης των εισφερομένων στις Ανώνυμες ή Περιωρισμένης Ευθύνης Εταιρείες περιουσιακών στοιχείων, σε δρχ. 120.000. Ειδικά για τις περιπτώσεις συγχώνευσης εταιρειών οιασδήποτε μορφής η υποχρέωση καταβολής του παραβόλου αφορά κάθε μια των εταιρειών αυτών. 2.Το ανώτατο όριο συνεδριάσεων κάθε Επιτροπής σε 8 και εκτός των ωρών λειτουργίας των Δημοσίων Υπηρεσιών, με όριο διάρκειας κάθε μιας συνεδρίασης όχι μεγαλύτερο των 5 ωρών. 3)Την κατά συνεδρίαση αποζημίωση των μετεχόντων στις συνεδριάσεις της παραπάνω Επιτροπής ως εξής : α)του ιδιώτου - μέλους, εκπροσώπου του κατά περίπτωση αρμοδίου Επιμελητηρίου, σε δρχ. 4.500, ανεξάρτητα από το χρόνο πραγματοποίησης της συνεδρίασης, και τη διάρκειά της, και  β)των Δημοσίων Υπαλλήλων, κατά τα προβλεπόμενα στις διατάξεις της παρ. 2 του άρθρ. 18 του Νόμ. 1505/84, όπως τροποποιήθηκε με το Νόμ. 1810/1988 και αναπροσασμόσθηκε με τη με αριθ. 2027332/3206/0022/1.6.93 απόφαση του Υπουργού Οικονομικών "αναπροσαρμογή ποσού αποζημίωσης μελών συλλογικών οργάνων" (ΦΕΚ 422. Τευχ. Β'/14.6.1993). 4)Τα οδοιπορικά έξοδα των μελών κάθε Επιτροπής, σε περίπτωση απομάκρυνσης από της έδρα τους, βαρύνουν τους ενδιαφερομένους". 12.Α.α.41 Γενικές Διατάξεις περί Ανωνύμων Εταιρειών Με το άρθρ. 4 Νόμ. 1905/8-15 Νοεμ. 1990 (ΦΕΚ Α' 147), κατωτ. σελ. 120, 839, ορίστηκε ότι οι ανώνυμες εταιρείες μπορούν να ασκούν και πρακτορεία επιχειρηματικών απαιτήσεων τρίτων με τις προϋποθέσεις και τους όρους που αναφέρονται στον άνω Νόμ. 1905/90.